એ વખતે ૮ વર્ષની આ નાનકડી ડૉલ ‘યંગેસ્ટ આર્ચર ઇન ઇન્ડિયા’ તરીકે મેદાન મારી જતી. દસ વર્ષની ઉંમરે નૅશનલ લેવલ પર પહોંચીને સિલ્વર મેડલ પણ મેળવી લીધો હતો. એ દરમ્યાન તાતા કંપની તરફથી તેને ઑલિમ્પિક્સમાં પહોંચાડવાની સ્પૉન્સરશિપની ઑફર પણ મળી ચૂકી, પણ વિધિને કંઈ બીજું મંજૂર હતું. જાહ્નવી કહે છે, ‘સ્ટેટ અને નૅશનલ લેવલ પર રમતી વખતે માર્ક્સ આપવામાં ચીટિંગ થતું. મહારાષ્ટ્રિયન છોકરીઓ વધુ પુશ થતી એટલું જ નહીં, જરાપણ નિશાન ચૂક્યા તો સર તરફથી સોટીનો ચાબખો ખાવો પડતો. મારો કૉન્ફિડન્સ લૂઝ થવા લાગ્યો અને હું સ્ટ્રેસમાં રહેવા લાગી.’